Le kdo je bil jazbečar, ki je hotel vsakega razumeti? V berilu – tretji zvezek na strani 27 je zgodba z naslovom **O jazbečarju, ki je hotel vsakega razumeti.**

1. Tiho ali glasno preberi besedilo. Preberi enkrat, dvakrat, trikrat… odvisno, koliko si se zapomnil. Vsaj enkrat preberi glasno.
2. Po branju poišči besede: momljati, laziti okrog, namrgodeno lice, žleht, hoditi po milji volji, nebeško dišati, capljati in jih razloži.
3. Besede prepiši v zvezek eno pod drugo in zraven zapiši razlago.

Preden začneš, v zvezek za SLJ (prava stran) napiši naslov **O jazbečarju, ki je hotel vsakega razumeti** ter dan in datum.

**Odgovori** na vprašanja. **Vprašanj ne prepisuj** v zvezek.

1. Kako je bilo ime kužkom, ki so ostali pri mamici?
2. Kakšna je bila stara gospa? (Napiši več značilnosti.)
3. Po čem vse je dišalo v njeni hiši?
4. Kdaj je staro gospo obiskal sin?
5. S katerimi besedami se je sin vedno poslovil?
6. Kaj vse je delala Buksova soseda?
7. Gospa je dejala, da je star človek vsem odveč. Ali to res drži? Spomni se, kaj vse starejši ljudje naredijo, kako pomagajo. Utemelji odgovor.
8. Zakaj se je soseda odločila vzeti Buksa k sebi domov?

V zgodbi poišči poved, ki govori o tem, kako se je vrtel njun svet. Prepiši jo.

**Razmisli, lahko pa tudi zapišeš.**

Zakaj moramo spoštovati starejše ljudi?

Na kakšen način jim lahko pomagamo?

Kaj pa pozdrav, nekaj spregovorjenih besed, …? Lahko tudi s tem nekomu polepšamo dan?